După ce săptămâna trecută a avut loc Evaluarea Națională la clasa a II-a, a venit rândul elevilor de clasa a IV-a să își testeze cunoștințele.
Marți, 21 mai se va desfășura proba la Lima Română și o zi mai târziu elevii vor susține proba la Matematică.
„Probele au o structură și caracteristici de evaluare similare celor administrate în anii anteriori. Testele sunt elaborate de Centrul Național Pentru Politici și Evaluare în Educație (CNPEE), au un format asemănător evaluărilor internaționale și implică un nivel mediu de dificultate.
Durata alocată rezolvării este de 30 de minute pentru fiecare test administrat (EN II), respectiv de 60 de minute pentru fiecare test administrat (EN IV și EN VI).
Testele sunt evaluate în cadrul unităţilor de învăţământ de către comisiile de evaluare constituite la nivelul acestora, în termen de cel mult 7 zile de la data susținerii ultimului test”, a declarat Ministerul Educației citat de edupedu.ro.
Rezultatele nu vor fi comunicate public și nu se înregistrează în catalogul clasei.
Z.C.